பற்றாக்குறையானவை. இது ' தெரிவு செய்தலுக்கு ’ வழிவகுக்கின்றது. நமது விருப்பங்களை நிறைவு செய்யும் பொருட்களின் அளிப்பு அளவில்லாமலிருந்தால் ' தெரிவு செய்தல் ’ என்ற பிரச்சனை எழாது. மனித விருப்பங்கள் எண்ணற்றவை என்பது உண்மை. ஆனால் அனைத்து விருப்பங்களும் சமமான முக்கியத்துவம் உடையவை அல்ல. ஆகையால் நாம் மிக முக்கியமான , மிக அவசியமான விருப்பங்களைத் தெரிவு செய்ய வேண்டியுள்ளது. எனவே ‘ தெரிவு செய்தல் ' என்பது பொருளாதார நடவடிக்கையின் சாராம்சமாகும். பொருளியல் என்பது ‘ தெரிவு செய்யும் அறிவியல் ' என்றும் கருதப்படுகிறது.